### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 23. marts 2022 har vedtaget Magistratens indstilling i overensstemmelse med erklæring fra Børn og Unge-udvalget af 16. marts 2022.

Venstres byrådsgruppe kunne ikke tiltræde indstillingen.

### Resumé

Byrådet vedtog den 14. august 2019 “Aftale om et attraktivt skoletilbud i [adresse], [adresse] og [adresse]” (se bilag 1). Aftalen indebærer, at der skal etableres en ny skole i [adresse] til skoleåret 2025-2026.

Den nye folkeskole med fritidscenter bygges i to afdelinger, hvor 0.-3. klasse med SFO placeres i den nordlige del af byparken i [adresse], mens 4.-9. klasse og fritidscenteret placeres i den sydlige del af byparken.

Projekteringsfasen vil, ligesom den tidligere gennemførte programmeringsfase, blive med bred inddragelse af ledelse og medarbejdere fra både skole og fritidscenter, elever, forældre, lokalområdet, foreninger og øvrige interessenter. Byggeriet vil blive opført som et bæredygtigt byggeri med ambitiøse målsætninger om at minimere klimabelastningen i hele byggeriets levetid.

Den samlede forventede anlægssum er på 320,3 mio. kr. i 2022-priser. Heraf er der tidligere frigivet 15,2 mio. kr. til projektering.

### Indstilling

Det indstilles:

At 1) der gives anlægsbevilling på 305,1 mio. kr. i 2022-priser til en ny tresporet skole med fritidscenter i [adresse], [adresse] og [adresse], finansieret som følgende: 287,1 mio. kr., der blev afsat med vedtagelsen af ”Aftale om skoletilbuddet i [adresse], [adresse] og [adresse]” og Budget 2020-2023; fra Investeringsplanen for 2024 til 2033 afsættes henholdsvis 15 mio. kr. fra puljen til klimavenligt byggeri og 3 mio. kr. fra puljen til produktionskøkkener.

At 2) anlægsbevillingen på 305,1 mio. kr. frigives, så der inklusive de ikke forbrugte midler på fra projekteringsbevillingen svarende til 6,6 mio. kr., er et samlet anlægsbudget på 311,7 mio. kr., der fordeler sig med 17,4 mio. kr. i 2022, 58,1 mio. kr. i 2023, 135,5 mio. kr. i 2024, 98,6 mio. kr. i 2025 og 2,2 mio. kr. i 2026.

At 3) to procent af den samlede anlægssum på 320,3 mio. kr. svarende til 6,4 mio. kr. anvendes til intern projektledelse.

### Sagens forløb

17-02-2022 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 21-02-2022 Magistraten

Fremsendes til [adresse] med bemærkning, at Magistraten i mødet den 21. februar 2022 anbefaler, at byrådet tiltræder Magistratsafdelingen for Børn og Unges indstilling af 26. januar 2022.

Finansieringen fra klimapuljen er sat til ca. 5 %, svarende til klimapuljens andel af det 10-årige anlægsprogram. Der er endnu ikke fastsat kriterier for udmøntning af klimapuljen, men det blev understreget, at der er behov for, at det snarest sker. Både projektet og processen giver et godt udgangspunkt for åbenhed i forhold til lokalsamfundet.

Der udarbejdes notat, som mere detaljeret beskriver klima- og bæredygtighedstiltag.

Der udarbejdes notat om økonomien i den midlertidige flytning af klubtilbud.

Rådmand Jack Schultz var forhindret i at deltage i sagens behandling.

 09-03-2022 [adresse]
Fremsendes til Børn og Unge-udvalget til behandling i henhold til beslutning i byrådets møde den 9. marts 2022.
 16-03-2022 Børn og Unge-udvalget

Albert Frederiksen, Anne Østergaard, Nicoline Lind og Anne Nilsson kunne tiltræde indstillingen.

Nicoline Poulsen tog forbehold for drøftelse i byrådsgruppen.

Anne Friis og Carsten Overgaard var forhindret i at deltage i udvalgets behandling af sagen.

 23-03-2022 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 23. marts 2022 har vedtaget Magistratens indstilling i overensstemmelse med erklæring fra Børn og Unge-udvalget af 16. marts 2022.

Venstres byrådsgruppe kunne ikke tiltræde indstillingen.